SEBUAH SIRI NETFLIX
Selepas lihat ibunya gelak lagak remaja gatal,
di dalam kereta mewah Dr. Jackson,
remaja ini dahagakan jawapan.
Adakah itu gelagat ibunya menggatal,
atau ia cuma perjumpaan kerja biasa
di tempat buat projek paling berleluasa?
Oh, Devi! Kenapa dengan muka kamu?
Muka macam nak sesuatu atau buat salah.
Tak. Saya cuma teruja tengok mak.
Apa cerita?
Ada perkara menarik berlaku di pejabat, dengan seseorang?
Kamu berminat nak tahu tentang kerja mak?
Kamu tak pernah tanya hatta sekali pun.
Mana mungkin.
Saya budak skema, skinhead! Bukan itu.
Saya cuma nak jadi kurang pentingkan diri.
Jadi, apa-apa yang menarik berlaku di tempat kerja?
Nak tahu tak? Sesuatu tak dijangka berlaku di tempat kerja.
Ibu bapa Prashant hubungi mak.
Mereka akan melawat Sherman Oaks.
Apa?
Amboi! Ya Tuhan! Kamu tahu apa maksudnya?
Dia akan melamar.
Tidak, terlalu awal untuk itu.
Ya, hal yang sangat menarik.
Mak, sambung cerita tentang kerja.
Ceritakanlah.
Oh, ya, mak teringat sesuatu.
Minggu ini ada banyak makan malam. Jadi, kamu pandai-pandailah.
Mungkin kami semua boleh ikut mak.
Sayang, mak hargai minat kamu terhadap kerja mak
yang datang tiba-tiba ini.
Cuma terlalu melebih. Kurangkan sikit macam sebelum ini.
…MENGEKORI IBU SENDIRI
Hei, Fab. Soalan.
Apa awak buat kalau nampak mak awak berintiman dalam kereta
dengan lelaki lain?
Dia curang dengan ayah saya?
Tak. Ayah awak dah mati.
Apa?
Maafkan saya. Ini tentang saya. Saya patut mula dengannya.
Saya rasa ibu saya mungkin bercinta, tapi terlalu awal, bukan?
Ayah saya baru saja meninggal.
Mungkin seks pengubat kesedihannya.
Fab! Itu tak membantu dan menggelikan!
Hei, El.
Wah. Dia masih marah. Saya mesej dia dan dia tak balas.
Kenapa awak cuba nak berbaik? Dia yang patut minta maaf.
Saya cuma rindukan dia. Jujurnya, saya tak suka bergaduh.
Awak tak penatkah orang asyik marahkan awak?
Mereka tak marahkan saya sepanjang masa, bukan?
Ilmuwan, berita buruk.
Perbalahan cikgu dengan lembaga sekolah berakhir dengan kegagalan.
Cikgu perlu buat peperiksaan akhir, bukan ujian akhir tarian tafsiran.
Tapi saya dah pesan sut ketat dari Amazon!
Namun, mereka tak boleh halang cikgu
daripada menawarkan kredit tambahan untuk kreativiti.
Tugasannya, buat pembentangan lisan pada hujung minggu ini
tentang peristiwa hebat dalam sejarah Amerika
yang telah meninggalkan kesan kepada kamu dan keluarga kamu.
Kelas ini dipanggil Depani Sejarah.
Siapa cukup berani untuk hadapi sejarah mereka?
Ada sesiapa lagi?
Paxton, kamu perlu guna tandas?
Tak, saya nak buat projek kredit tambahan.
Apa?
Itu hebat dan tak mengejutkan pun.
Okey.
Awak buat perubahan, Lyle.
Devi terdesak mahu mengkantoikan ibunya
kerana bercinta dengan Dr. Jackson,
namun memikirkan pertelingkahannya dengan Aneesa dan Eleanor,
dia tahu dia perlukan bukti sebelum nak meroyan.
Tepat sekali.
MAKAN MALAM BERSAMA CHRIS JACKSON
- Apa kamu buat di sini? - Curi duit.
Apa? Untuk apa?
Saya tak ada duit sebab saya budak.
Keluar.
SEKOLAH TINGGI SHERMAN OAKS
Terima kasih teman saya.
Mesti Tom dan Rita berlatih bersama. Pasti seronok.
Hei, apa khabar?
Sudahlah, ini gila!
Seminggu kita tak berbual dan kita kawan baik.
Kawan baik takkan cuba sabotaj hubungan masing-masing.
Saya minta maaf kerana tuduh Malcolm menipu awak,
tapi itu salah faham.
Awak lukakan hati dia.
Dia sangat tertekan sampai naik ruam di badan.
Saya perlu tanggalkan semua gelang tangan saya beli dari kedai Robert Downey Jr.
Saya betul-betul minta maaf, tapi saya ingat saya cuma jaga Eleanor.
Amboi, awak fikir cara terbaik menjaga Eleanor
ialah buat dia curigai kekasihnya?
Saya rasa hati awak busuk.
Hati dia tak busuk, Malcolm. Itu agak melampau.
Awak pertahankan dia apabila dia buat emosi saya koyak?
Saya mangsa di sini, Eleanor.
Okey. Aduhai!
Tidak. Tak okey.
Awak tak pedulikan saya dalam hubungan ini.
Eleanor!
Penghujung abad ke-20,
komuniti pendatang muncul di Timur Manhattan.
Nenek moyang saya pekerja pakaian di sana.
Jadi saya akan ceritakan kisah Ruthie Gross dari Jalan Rivington.
- Awak okey? - Apa?
Kenapa pandang saya?
Taklah. Saya cari telefon saya.
Ini dia.
Saya masak malam ini.
Apa pendapat awak tentang lelaki berapron?
Mak pergi dulu.
Hei, sepupu!
Jadi saya fikir awak dan saya patut melepak.
Saya anggap awak macam kakak saya.
Saya ada tiga adik. Awak tak lain cuma sepupu kegemaran saya.
Okey. Jadi awak apa cerita?
Sejujurnya, hal tentang Prashant buat saya tertekan.
Dia akan melamarkah?
Kata-katanya tentang kerja saya baru-baru ini buat saya fikir
jika dia calon yang sesuai. Entahlah…
Kamala, awak nampak serabut.
Jom keluar makan yogurt beku dan kita sambung borak.
Bawa kunci kereta. Awak pandu.
Boleh juga.
Okey, fikir.
BUKU UNTUK DISEDEKAHKAN
Ojichan.
"Kem Manzanar, 1944."
JURNAL SUSUMU YOSHIDA
Biar betul.
Macam bukan kedai yogurt. Kedai timbulkah?
Undang-undang zon di California longgar.
Kamala, jangan marah,
tapi saya tipu sunat.
Devi! Kita di mana? Kejap, itu kereta mak awak?
Ya, dan ini rumah Dr. Jackson.
Saya syak mereka bercinta. Tapi saya perlukan bukti.
…tapi Dr. Everett, awak tahu. Dalam keluarga saya, percutian seronok.
Wain itu ada gabus. Bukan jenis pulas.
Ini pasti janji temu.
Adik saya cakap saya bodoh pada Hari Kesyukuran.
Teka apa saya buat? Saya belikan anaknya set dram untuk Krismas.
- Boleh bayangkan budak itu main… - Jahatnya awak.
Itu gambar anak awak?
Ya, betul.
Wah, dia sangat kacak.
Dia sendiri tahu.
Dia sedang melondeh!
Jangan cepat buat kesimpulan.
Mari lihat jika dia jawab mesej daripada anak tunggalnya.
"Bagaimana dengan makan malam? Banyak kerja siap?"
Bukan apa…
Mak saya cuma baca mesej saya!
Awak dengar tak?
Dengar apa?
Tidak. Tak ada apa-apa.
Terima kasih.
Makan malam sedap dan saya hargai masakan awak untuk saya.
Saya dah cakap saya pandai masak,
dan saya ada pencuci mulut istimewa…
Bukan itu maksud saya
Mungkin itu maksudnya.
Memang ada kobler pic di dalam ketuhar.
Alamak! Mel suara saya!
Devi, apa kamu buat di sini?
Saya minta maaf, Dr. Jackson. Penceroboh ini anak saya.
Apa yang saya buat? Apa mak buat?
Kita hanyutkan abu ayah di laut, sekarang mak keluar dengan lelaki lain?
Disebabkan mak, satu-satunya memori ayah saya dah hilang!
Devi, bertenang! Mak tak bercinta dengan lelaki ini!
Ini makan malam profesional!
Sudah tentu. Kami hanya rakan sekerja. Itu saja.
Boleh saya ambilkan kamu tuala?
Melihat rasa kasihan di mata Dr. Jackson, kemarahan Devi berubah jadi rasa malu.
Apa dia buat di dalam tab panas ini? Adakah dia dah meroyan?
Beginilah, tak perlu ambil tuala, Dr. Jackson.
Biar dia lencun sambil muhasabah dosa sendiri.
Jumpa mak di luar.
Okey, Kamala. Kira sehingga 100, dan awak akan turun.
Devi, apa mak nak buat dengan kamu?
Maafkan saya, mak.
Saya sangka mak bercinta semula dan saya marah!
Saya tahu mak takkan khianati ayah,
atau keluar berjanji temu dengan baju kuning air begini.
Faham tak? Kamu perlu berfikir sebelum bertindak.
Pecah masuk rumah Dr. Jackson,
terjun masuk ke dalam tab panasnya. Itu gila namanya!
Tak cukup dengan telefon bimbit yang rosak,
dan mel suara ayahnya hilang dek air jakuzi,
Devi perlu dengar mak dia gelar dia gila?
Koyak habis.
Tak guna, Devi Gila!
Wah, awak memang gila!
Semua orang betul. Awak gila, Devi.
Kamu nak ke mana, cik adik? Mak belum habis cakap.
Saya minta maaf, mak.
Hei, Pax. Kamu tak makan malam, jadi ayah bawa sepinggan.
Saya siapkan projek kredit tambahan.
Okey.
Ayah tahu tak atuk pernah hidup di kem tahanan?
Saya baru jumpa jurnal ayahnya.
Ya, atuk budak kecil di sana.
Kenapa tak ada orang beritahu saya?
Atuk tak mahu cerita waktu dia membesar.
Setiap kali kita tanya, dia diam.
Ayah pun berhenti bertanya.
Mungkin dia patut ceritakan.
Kalau ada orang boleh suruh dia cerita, kamulah.
Plat lesennya "GRAMPAX".
Ya, saya harap dia tak buat begitu.
Baiklah, saya akan telefon dia.
Terima kasih.
Jika Ruthie tak kudung kakinya dek kemalangan kereta troli itu,
dia akan pergi bekerja di Kilang Triangle Shirtwaist pada hari itu,
dan saya takkan wujud.
Terima kasih.
Syabas, Ben!
Devi, giliran awak seterusnya.
Devi, pembentangan kamu.
Persembahan! Tak guna!
Disebabkan drama keluarganya,
Devi terlupa tugasan tentang trauma keluarga.
Saya tak buat. Saya terlupa.
Kamu tak buat projek kredit tambahan?
Kamu marahkan cikgukah?
Saya boleh bentang. Saya dah sedia.
Paxton. Sudah tentu. Mulakan pembentangan.
Ada antara kamu tak tahu, saya berdarah kacukan Jepun.
Saya pun baru ketahuinya.
Semasa Perang Dunia Kedua, di California ketika itu,
kerajaan memaksa lebih 120,000 rakyat Jepun Amerika
tinggal di kem tahanan.
Datuk saya salah seorangnya.
Saya boleh bercerita dan berkongsi statistik tentangnya,
tapi sebab saya nak pembentangan ini dibuat dengan jayanya,
saya fikir lebih baik saya jemput tuan punya badan sendiri.
Biar betul!
Sejarah yang hidup! Kita betul-betul mendepani sejarah!
Ini datuk saya, Theodore Yoshida.
Hai.
Pertama sekali, Ojichan, atuk dilahirkan di Amerika, bukan?
Ya.
Walaupun atuk rakyat Amerika sejak lahir, atuk masih dianggap ancaman asing.
Itu salah. Umur saya lima tahun.
Manzanar terletak di pekan ladang yang ditinggalkan
kerana airnya mengalir ke Los Angeles, membentuk padang pasir.
Musim panas mencecah 38 darjah,
dan suhu musim sejuk melampau
kerana bekalan minyak tidak cukup.
Ojichan, apa yang paling sukar semasa tinggal di kem itu?
Melihat hati ayah saya remuk.
Dia lelaki bermaruah.
Apabila mereka jadikan dia banduan, mereka calarkan maruahnya,
dan itu meninggalkan parut yang dalam.
Saya bersimpati.
Sebab itu saya tak pernah bercakap tentangnya.
Sebaik nampak cucu saya keluar dari zon selesanya,
saya pun tergerak untuk bercerita.
Juga kerana saya antara orang terakhir masih ingat Manzanar,
saya perlu ceritakan kisah saya supaya tiada siapa lupa.
Itulah objektif utama kelas ini.
Ya!
Jadi apa yang berlaku, Devi?
Tiada apa-apa.
Saya duduk di sini memakai rantai firus gergasi mencuri tumpuan,
dan kamu tak berjenaka tentangnya. Ada sesuatu.
Tidak.
Saya okey.
Devi, beritahu saya apa yang buat kamu sedih.
Dr. Ryan…
doktor rasa saya gila?
Tentulah tidak.
Saya rasa saya mungkin gila. Semua di sekolah panggil saya Devi Gila.
Sekarang ibu saya fikir saya gila selepas saya intip dia
sebab saya paranoid dia bercinta dengan rakan sekerja,
jadi saya panjat rumah lelaki itu dan intip mereka melalui atap jernih.
Kemudian saya jatuh ke dalam tab panasnya.
Itu memeningkan, tapi kamu tak gila.
Kamu cuma tersakiti, dan kamu mungkin agak tertekan.
Tak mengapa, saya boleh tolong kamu.
Kamu hadapi kehilangan besar, dan kesakitan itu
boleh datang dalam pelbagai bentuk.
Seperti kelumpuhan saya?
Tepat sekali.
Saya enggan bincangkannya sebelum ini, tapi…
kenapa ia berlaku?
Kalau saya tak gila, macam mana saya lumpuhkan diri?
Devi, dalam bidang kami, ia disebut kelemahan psikosomatik.
Ia terjadi selepas kamu alami kejadian trauma.
Seperti melihat ayah kamu meninggal di depan mata.
Tapi itu tak bermakna kamu gila. Tengok saya.
Maknanya kamu manusia.
Devi, banyak yang kamu rasai,
bermakna kadangkala kamu akan terluka,
tapi ia juga bermakna kamu jalani sebuah kehidupan
yang beremosi dan sangat indah.
Terima kasih, Dr. Ryan.
Sama-sama.
Doktor agak bijak
bagi seseorang yang pakai rantai bak najis Cookie Monster.
Itu pun dia!
Chris. Hai.
Saya cuba hubungi awak sepanjang hari.
Jururawat awak cakap awak sibuk.
Kemudian dia ajak saya ke kelab beberapa kali.
Saya nak telefon awak balik, tapi banyak perkara terjadi semalam dan…
Malam tadi tak berakhir dengan baik, ya?
Saya sangatlah malu.
Tentu itu janji temu paling teruk dalam hidup awak.
Saya pernah terperangkap di restoran berputar
dengan kelajuan menggila.
Chris, saya tak nak jadi kekasih awak.
Adakah sebab anak awak?
Sejujurnya, kerana saya juga.
Saya rasa saya belum bersedia.
Mungkin dalam beberapa tahun,
tapi awak mungkin dah jadi milik orang lain.
Saya tak tahu.
Orang susah nak sukakan saya saat pertama kali berjumpa.
Jumpa awak di dalam lif.
Saya tak sabar.
Apa mak buat?
Apa kamu buat di pejabat Dr. Jackson?
Saya cari mak sebab saya nak minta maaf
sebab tuduh mak bercinta, tapi saya nampak mak cium dia.
Jelaslah mak borek anak rintik
sebab mak pun penipu besar!
- Apa dah jadi? - Nenek nak tahu?
Menantu nenek ada teman lelaki selepas anak nenek mati!
Sebab itu mak tak sedih bila ayah meninggal!
Begitu nenek tampar?
Ya, dan dia layak ditampar. Jangan cakap dengan mak kamu begitu!
Nenek tak dengar? Mak ada teman lelaki.
Dengar sini, nak.
Mak kamu wanita dewasa,
dan dialah sebab kamu ada segala-galanya,
termasuk hidup kamu.
Dia boleh buat apa saja
tanpa kamu hakiminya.
Aplikasi cuaca saya kata ribut melanda malam ini.
Saya perlukan tempat ini untuk berlatih dengan Malcolm
dan kami akan menghayati watak!
Sudah tentu, sayang. Kami tak mahu mengganggu kamu.
Eleanor, kawan awak dah racuni awak dengan feminisme toksik.
Jadi, saya nak putus dengan awak.
Juga, saya rasa sangat terbelenggu dengan prinsip monogami.
Selamat tinggal, sayang.
Maaf, mak cik terlupa cermin mata mak cik.
Eleanor, kamu okey tak?
Malcolm baru putus dengan saya.
Mak cik bersimpati, sayang.
Dia cuma budak remaja yang bodoh.
Malcolm seorang genius.
Mak cik tak faham
perasaan di dalam hubungan mekar sebab mak cik bersama ayah saya.
Eleanor, mak cik juruhigin pergigian.
Kami umpama pramugari mulut.
Jadi, mak cik dah bercinta dengan ramai Malcolm.
Cukup ramai. Bukan jumlah yang pelik.
Tahu apa mak cik rasa paling seksi? Kestabilan.
- Ew! - Jangan "ew" mak cik!
Ayah kamu baik tapi kamu langsung tak hargai dia.
Berilah dia peluang.
Dia takkan tinggalkan kamu sepertimana mak kamu.
Sepertimana juga Malcolm.
Oh, Tuhan.
Malcolm sama seperti ibu saya. Saya dah bercinta dengan ibu saya!
- Apa? - Saya patut cuba bercinta dengan ayah!
Bukan itu pengajarannya.
Memang betul.
Terima kasih, mak cik.
Maaf kerana berkasar dengan mak cik.
Ayah, boleh teman saya baca skrip?
AWAK SEDANG BUAT APA?
TAK BUAT APA-APA.
AWAK NAK SAYA TEMAN?
Paxton.
Awak di rumah saya.
Ya, rasanya.
Saya cuma nak ucap terima kasih atas bantuan awak.
Seronok dapat buat sesuatu yang cemerlang di sekolah.
Paxton basah lencun,
dan dia guna perkataan "baik" dan bukannya kata "bagus".
Keseksiannya terserlah.
Jadi awak datang ke sini untuk ulang kaji atau…
Tidak.
Seronok.
Nanti saya telefon?
Amboi, Devi "ulang kaji" untuk jadi teman wanita Paxton semula?
Akhirnya, ulang kaji memberi hasil berbaloi.
Dah lama nenek di situ?
Menurut jam nenek, lima ke tujuh saat.
Turun sekarang untuk perbincangan keluarga.
- Saya tak nak cakap dengan mak. - Ya.
Tergamak mak khianati ayah?
Apa kata kamu tanya dia, nak?
Sebelum ayah kamu pergi, nenek dengan dia bergaduh.
Tentang simpanan nenek
dan kenapa nenek tak boleh tanam duit dalam tanah pokok-pokok nenek.
Nenek marahkan dia, jadi nenek letak telefon.
Nenek akhiri perbualan dengan anak nenek.
Nenek…
Hidup ini tak berbaloi untuk kita letak telefon atau tak bercakap.
Faham?
Mari.
Nenek tinggalkan kamu berdua untuk berbincang sesama kamu.
Jika perlukan nenek, nenek dengar daripada dapur.
Mak minta maaf sebab mak tipu kamu, Devi.
Cepat ya teruskan hidup?
Mak tak teruskan hidup, sayang. Langsung tak.
Mak rindukan ayah kamu sehingga ia terasa menyesakkan.
Rasanya mak cuma
nak lari daripada kesakitan itu.
Tapi percayalah, ia dah berakhir.
Adakah kamu seorang saja yang boleh buat keputusan terburu-buru?
Saya rasa macam ayah hilang daripada hidup kita.
Saya simpan mel suara ayah, tapi dah hilang!
Mak kedekut nak beli storan awan.
Mak tak nak bayar benda tak nampak.
Kalau saya terlupa suara ayah?
Kamu takkan lupa, sayang.
Ayah kamu sentiasa dalam diri kamu.
Tapi jika kamu tak rasakannya, mak boleh tolong ingatkan kamu.
Ke tepi, Paula Abdul.
Sherman Oaks akan terima kehadiran selebriti terbaru.
Devi Vishwakumar bakal dilahirkan!
Kita belum putuskan nama lagi, okey?
Duduk di sini. Hati-hati.
- Apa pun nama kamu, Devi… - Tidak!
Kami sangat teruja untuk bertemu kamu dan ayah sangat sayangkan kamu.
Anak gadis sempurna ayah.
- Eleanor! - Korang, kami…
Ayah bangga dengan kamu.
Ayah lupa kamu anak ayah.
Ayah cuma nampak wanita Selatan berumur 60 tahun di atas pentas.
Terima kasih, ayah. Ini semua kerana bantuan ayah
dan Mak Cik Sharon yang pinjamkan saya gaun sendu ini
di samping bantuan lain yang mak cik berikan.
Peminat kamu nak berbual dengan kamu.
Jumpa di kereta.
Babai! Terima kasih!
Kamu berdua datang juga walaupun saya cakap perkara buruk kepada kamu.
Mestilah. Hidup ini terlalu pendek untuk bergaduh.
Saya minta maaf. Saya tak maksudkannya.
Saya terperangkap dalam jampi Malcolm.
Wah. Kejap, kamu berdua dah putus?
Ya, dia cakap nak putus melalui mesej.
Mangkuk itu buat saya buta.
Bayangkan mudahnya saya dipengaruhi kultus.
Ya. Dah lama kami cakap begitu.
Jadi, bukan Devi saja tak berteman ke majlis tari-menari.
Sebenarnya, saya mungkin berteman.
Hei, kawan.
Paxton panggil dia "kawan"?
Itu panggilan budak bola di Terbuka US,
bukan untuk gadis yang awak tidur bersama buat kesekian kalinya.
Apa yang berlaku di sini?
Alamak! Adakah Devi dipermainkan?
Terjemahan sari kata oleh Anya Haseyo